9. ΝΟΜΟΣ 4695 της 10/30 Μαΐου 1930 Περί συμπληρώσεως του ν. 4000 περί ανεγέρσεως δικαστικού μεγάρου Αθηνών. Άρθρ.1.-(Τροποποιούνται τα εδ. ε΄ και ζ΄ του Άρθρ.9.-1.Προς ανοικοδόμησιν του δικαστικού μεγάρου Αθηνών δεν απαιτείται άδεια οικοδομής, ούτε η δι’ αυτήν καταβολή οιουδήποτε νενομισμένου τέλους ή φόρου δημοσίου ή δημοτικού ή κοινοτικού, ή προς το μετοχικόν ή άλλο ταμείον. 2.Επίσης πάσα συμβολαιογραφική πράξις ή άλλης φύσεως, συμφωνία ή ενέργεια, αφορώσα ή σχετιζομένη οπωσδήποτε με την ανέγερσιν του δικαστικού μεγάρου, απαλλάσσεται παντός τέλους χαρτοσήμου ή φόρου δημοσίου, δημοτικού ή κοινοτικού. άρθρ. 1 του ν. 4000/1929, ανωτ. αρ. 6). Άρθρ.2.-1.Εις τον βραβευθέντα αρχιτέκτονα δύναται ο υπουργός της Δικαιοσύνης ν’ αναθέση την οριστικήν μελέτην και την επίβλεψιν της εφαρμογής του βραβευθέντος σχεδίου, μετά των συμπληρώσεων αυτού, και της εκτελέσεως των σχετικών έργων. 2.Περί τούτων επιτρέπεται σύναψις συμβάσεως μεταξύ του επί της Δικαιοσύνης υπουργού και του βραβευθέντος αρχιτέκτονος, ήτις κυρούται δια Δ/τος προκαλουμένου υπό του υπουργικού συμβουλίου και εν τη οποία καθορίζονται εν λεπτομερεία αι υποχρεώσεις του αρχιτέκτονος και τα της αμοιβής αυτού. 3.Προκειμένου περί ζητημάτων αναγομένων εις την επίβλεψιν του έργου ο αρχιτέκτων ενεργεί κατόπιν συνεννοήσεως μετά του κατά το άρθρ. 3 συνεργείου. Άρθρ.3.-1.Συνιστάται προσωρινώς εν τω υπουργείω της Δικαιοσύνης ειδικόν συνεργείον, συγκείμενον εκ τριών το πολύ αποσπωμένων εις αυτό τεχνικών υπαλλήλων της υπηρεσίας των δημοσίων έργων ή ιδιωτών αρχιτεκτόνων ή πολιτικών μηχανικών εχόντων ειδικήν πείραν περί τα αρχιτεκτονικά, ων ο είς ως προϊστάμενος του συνεργείου, και εξ εκτάκτου προσωπικού, διοικητικού και τεχνικού, προσλαμβανομένου και απολυομένου υπό του υπουργού της Δικαιοσύνης κατά τας εκάστοτε ενδείξεις και ανάγκας, μετά σύμφωνον γνώμην του κατά το άρθρ. 1 συμβουλίου. Σελ. 212 2.Εις το συνεργείον τούτο ανήκει ο έλεγχος των εκτελουμένων εργασιών, των σχετικών επιμετρήσεων και λογαριασμών, πάσα εν γένει παρομαρτούσα τω ελέγχω της επιβλέψεως των έργων εργασία, του προϊσταμένου του συνεργείου ενεργούντος συμφώνως προς τας σχετικάς εκάστοτε αποφάσεις του υπουργού της Δικαιοσύνης, εις ον εισηγείται τας αποφάσεις του κατά το άρθρ. 1 του ν. 4000, ως συμπληρούται δια του παρόντος, συμβουλίου και τας ενεργείας του συνεργείου. 3.Ο υπουργός της Δικαιοσύνης δύναται ν’ αναθέση την ανωτέραν εποπτείαν και παρακολούθησιν του έργου του συνεργείου εις ένα των κατά το άρθρ. 1 ανωτέρω τεχνικών υπαλλήλων των δημοσίων έργων. Ούτος παρακολουθεί την κανονικήν διεξαγωγήν του ελέγχου του έργου, αίρει τας αναφυομένας εκάστοτε μεταξύ εργοδότου και αναδόχων διαφωνίας, εφ’ όσον δεν κατέστη δυνατόν να αρθώσιν υπό του προϊσταμένου του συνεργείου, και εισηγείται εις το συμβούλιον παν μέτρον αναγκαίον δια την καλλιτέραν του έργου εκτέλεσιν. Άρθρ.4.-Το κατά το άρθρ. 1 του ν. 4000, ως συμπληρούται δια του παρόντος, συμβούλιον παρακολουθεί την εκτέλεσιν του έργου και αποφαίνεται επί των μελετών και σχεδίων του κτιρίου, των προϋπολογισμών, των τιμών μονάδος εκτελέσεως του έργου, των σχετικών συμβάσεων και πάσης τεχνικής λεπτομερείας, επί του τρόπου εκτελέσεως των εργασιών και των προγραμμάτων δημοπρασιών, επί των μεταξύ εργοδότου και αναδόχων αναφυομένων οπωσδήποτε κατά την εκτέλεσιν του έργου διαφορών, αίτινες δεν κατέστη δυνατόν ν’ αρθώσιν άλλως, επί της προσλήψεως ή απολύσεως του αναγκαίου προσωπικού του συνεργείου, επί πάσης αναγκαίας δαπάνης δια την εκτέλεσιν των έργων, επί της παραλαβής εκτελεσθεισών εργασιών και επί παντός ετέρου ζητήματος, όπερ ήθελε θέσει υπ’ όψει του ο υπουργός της Δικαιοσύνης, εις την έγκρισιν του οποίου υπόκεινται πάσαι αι αποφάσεις του συμβουλίου. Τα της αρμοδιότητος του συμβουλίου διασαφηνίζονται εκάστοτε ειδικώτερον δι’ αποφάσεως του Υπουργού της Δικαιοσύνης. 2.Το συμβούλιον δύναται εκάστοτε να εξουσιοδοτή και εκτελεστικήν επιτροπήν εκ των μελών του δια την διεξαγωγήν ωρισμένων εντολών της δικαιοδοσίας του. 3.Παρά τω ως άνω συμβουλίω προσλαμβάνεται δι’ αποφάσεως του υπουργού της Δικαιοσύνης ως γραμματεύς εις των παρ’ Αρείω Πάγω διωρισμένων δικηγόρων, επί μισθώ οριζομένω μετά γνώμην του συμβουλίου, όστις εκτελεί συγχρόνως και καθήκοντα εισηγητού παρά τω συμβουλίω επί των αναφυομένων νομικών ζητημάτων σχετικώς με την ανέγερσιν του μεγάρου. 6.Β.ζ.8-9 Δικαστικά Καταστήματα Άρθρ.5.-Αι δαπάναι του κατά τ’ ανωτέρω συνεργείου, η αμοιβή του εις τας υπό του παρόντος νόμου προβλεπομένας εργασίας ασχολουμένου εν γένει προσωπικού, του ελέγχου εκτελέσεως έργων και των προκαταρκτικών εργασιών ανοικοδομήσεως του δικαστικού μεγάρου, ως και πάσα άλλη σχετική τη ανεγέρσει τούτου δαπάνη, καταβάλλονται εκ της εν τω προϋπολογισμώ του υπουργείου της Δικαιοσύνης αναγραφομένης πιστώσεως δι’ ανέγερσιν δικαστικού μεγάρου εν Αθήναις, ήτις διατίθεται ως άνω μετ’ απόφασιν του υπουργού, στηριζομένην εις γνώμην του κατά το άρθρ. 1 συμβουλίου, επιτρεπομένης εν απολύτω ανάγκη τόσον ως προς τας άνω δαπάνας, όσον και ως προς την κυρίως εκτέλεσιν του έργου, και της παρεκκλίσεως από των κειμένων διατάξεων περί εκτελέσεως δημοσίων έργων και ενεργείας δημοσίων δαπανών ή οιωνδήποτε άλλων σχετικών περιορισμών. Άρθρ.6.-Επιτρέπεται η απαλλοτρίωσις ακινήτων κρινομένων απαιραιτήτων δια την συμπλήρωσιν του προς ανέγερσιν του δικαστικού μεγάρου αναγκαίου χώρου, γινομένη δια Π.Δ/τος προκαλουμένου υπό του υπουργού της Δικαιοσύνης, μετ’ απόφασιν του υπουργικού συμβουλίου. Η καταβλητέα αποζημίωσις των απαλλοτριουμένων κτημάτων καθορισθήσεται κατά τας κειμένας διατάξεις. Άρθρ.7.-Οι ιδιοκτήται ακινήτων της περί το δικαστικόν μέγαρον συνοικίας υπόκεινται εις αναγκαστικήν εισφοράν, ίσην προς τα εικοσιπέντε εκατοστά της λόγω της ανεγέρσεως του δικαστικού μεγάρου, του εξωραϊσμού του περί αυτό χώρου και της εφαρμογής του σχεδίου της πόλεως εν τη θέσει ταύτη υπερτιμήσεως της αξίας των ακινήτων τούτων. Η υπερτίμησις καθορίζεται δια δύο εκτιμήσεων των άνω ακινήτων, ων η μεν πρώτη εκτελείται από τούδε προς εξακρίβωσιν της παρούσης αξίας των, η δε δευτέρα προς εξακρίβωσιν της αξίας των μετά διετίαν από της περαιώσεως και ενάρξεως της λειτουργίας του δικαστικού μεγάρου. Δια τας εν τω μεταξύ μέχρι της δευτέρας εκτιμήσεως γενησομένας αγοραπωλησίας ακινήτων προσωρινόν υπερτίμημα θεωρείται η μεταξύ της πρώτης εκτιμήσεως και του τιμήματος της πωλήσεως διαφορά, εφ’ ης εισπράττεται το ως άνω ποσοστόν, περαιτέρω δε υπερτίμημα θεωρείται η μεταξύ του τιμήματος της αγοραπωλησίας ταύτης και της αμέσως επομένης διαφορά και ούτω καθεξής, τέλος δε η μεταξύ της τελευταίας αγοραπωλησίας και της δευτέρας εκτιμήσεως διαφορά. Η εισφορά δύναται να εισπράττηται και τμηματικώς κατά δόσεις, της εισπράξεως ενεργουμένης πάντοτε κατά τας περί εισπράξεως δημοσίων εσόδων διατάξεις και διατίθεται αποκλειστικώς προς εφαρμογήν του σχεδίου της πόλεως εν σχέσει προς το δικαστικόν μέγαρον και εξωραϊσμόν του περί αυτό χώρου, αναγραφομένης προς τούτο ετησίως εν τω  προϋπολογισμώ του υπουργείου της Συγκοινωνίας της αναλόγου, βάσει των άνω εισπράξεων, πιστώσεως. Τα του καθορισμού της ζώνης ή των ζωνών εφ’ ων εκταθήσεται η υπερτίμησις, τα των ως άνω εκτιμήσεων, τα της βεβαιώσεως του εισπρακτέου ποσού και της ολικής ή κατά δόσεις εισπράξεως της εισφοράς, και εν γένει πάσαι αι λεπτομέρειαι της παρούσης διατάξεως, κανονίζονται δια Δ/των εκδιδομένων τη προτάσει των περί της Δικαιοσύνης, Οικονομικών και Συγκοινωνίας υπουργών. Άρθρ.8.-1.Αι λεπτομέρειαι της εφαρμογής του παρόντος νόμου κανονίζονται δια Δ/των εκδιδομένων προτάσει του υπουργού της Δικαιοσύνης, μετά γνώμην του κατά το άρθρ. 1 συμβουλίου. 2.Τα της οργανώσεως και λειτουργίας του κατά το άρθρ. 3 συνεργείου κανονίζονται ειδικώτερον δι’ υπουργικών αποφάσεων. 3.Η αποζημίωσις του κατά τον παρόντα νόμον προσληφθησομένου προσωπικού κανονίζεται δια Δ/των εκδιδομένων προτάσει των υπουργών της Δικαιοσύνης και Οικονομικών μετά γνώμην του κατά το άρθρ. 1 συμβουλίου. 